C 342/152
HU
Az Európai Unió Hivatalos Lapja
2022.9.6.
2022. február 17., csütörtök
kérdésekben, és diverzifikálnia kell ellátási láncait annak érdekében, hogy véget vessen az autoriter és totalitárius rendszerektől való függőségnek; üdvözli a Covid19 elleni globális oltási kampány terén az EU és az USA között megvalósult partnerséget;
14. elismeri, hogy a technológia, a konnektivitás és az adatáramlás az EU külkapcsolatainak és partnerségi megállapodásainak fontos dimenziója, és jelentős geopolitikai következményekkel jár; sürgeti az EU-t, hogy alakítson ki tisztességes, nyílt és értékeken alapuló globális partnerségeket az egyes felhasználók magánéletét tiszteletben tartó technológia szabályokon alapuló, etikus és emberközpontú használatára vonatkozó normák és szabványok létrehozása érdekében, különösen a mesterséges intelligencia és az internet irányítása tekintetében, azáltal is, hogy a kiberdiplomáciát a külkapcsolatainak középpontjába helyezi; hangsúlyozza, hogy az EU-nak e tekintetben biztosítania kell a demokráciák közötti együttműködést és koordinációt, valamint a konfliktusok kezelése során a nemzetközi és humanitárius jog tiszteletben tartását; hangsúlyozza, hogy az új digitális technológiák konkrét veszélyt jelenthetnek az emberijog-védőkre és másokra nézve a tevékenységük ellenőrzése, korlátozása és aláásása révén, ahogy arra a Pegasus-botrány kapcsán a közelmúltban napvilágra került ügyek is rávilágítottak; felszólítja az EU-t, hogy kezdeményezze a kémprogram-technológia exportjára vonatkozó globális moratórium bevezetését, valamint egy szilárd nemzetközi szabályozási keret elfogadását ezen a területen; felszólítja az EU-t és a tagállamokat, hogy a kettős felhasználású technológiákról szóló rendelettel összhangban biztosítsák az európai megfigyelési technológia és technikai segítségnyújtás exportjának emberi jogi átvilágítását és megfelelő ellenőrzését (7); felhívja az EU-t és a tagállamokat, hogy működjenek együtt a nem uniós országok kormányaival az elnyomó kiberbiztonsági és terrorizmusellenes jogalkotási gyakorlatok és jogszabályok megszüntetése érdekében; hangsúlyozza, hogy az Uniónak meg kell őriznie az egyén jogait; hangsúlyozza ezért, hogy a társadalmi pontozási rendszerek nincsenek összhangban az EU alapvető értékeivel; hangsúlyozza, hogy ilyen megfigyelési politikákat és eszközöket semmilyen körülmények között nem szabad bevezetni és alkalmazni az EU-ban; hangsúlyozza ezért, hogy az EU-nak arra kell törekednie, hogy korlátozza és ellensúlyozza a digitális elnyomás transznacionális hatókörét; megjegyzi, hogy a védelmi technológiák és fegyverek kivitele továbbra is a tagállamok hatáskörébe tartozik;
15. megismétli, hogy az EU-nak globális konnektivitási stratégiát kell kidolgoznia a jelenlegi EU–Ázsia összeköttetési stratégia kiterjesztéseként és stratégiai válaszként annak érdekében, hogy megerősítse befolyását a világ számos régiójában, például Latin-Amerikában, Afrikában és Ázsiában; üdvözli ezért a Bizottság által 2021. december 1-jén előterjesztett ambiciózus és sokrétű „Global Gateway” kezdeményezést, amelynek célja többek között a digitális hálózatokba és a minőségi infrastruktúrába való beruházás világszerte partnerekkel együttműködve, méltányos és fenntartható módon, továbbá szorosabb partnerségek kialakítását tesz lehetővé anélkül, hogy függőségeket teremtene; hangsúlyozza, hogy a Bizottságnak a nem uniós országokkal megvalósított, a konnektivitással kapcsolatos projektek esetében feltételül kell szabja a szigorú szociális és munkajogok betartását, az átláthatóságot, az emberi jogokat, a kellő gondosságot, az interoperabilitást, a felelősségteljes kormányzást és a demokratikus normákat, továbbá a technológia etikus hazai és külföldi felhasználását; e tekintetben megjegyzi, hogy a Bizottságnak stratégiát kell kidolgoznia partnerei megbízható és biztonságos technológiához való hozzáférésének javítására; kiemeli, hogy a konnektivitással kapcsolatos beruházásoknak támogatniuk kell a gazdasági rezilienciát és a gazdaság Párizsi Megállapodással összeegyeztethető szén-dioxid-mentesítését; fokozott erőfeszítésekre szólít fel az uniós konnektivitási partnerségek végrehajtása érdekében, és ösztönzi a Bizottságot, hogy a hasonlóan gondolkodó partnerekkel kapcsolatot tartva és együttműködve dolgozza ki ezeket a konnektivitási projekteket; üdvözölné, ha a következő AU–EU csúcstalálkozón konnektivitási partnerséget hoznának létre az Afrikai Unióval;
16.
üdvözli a G7-ek „Build Back Better World” elnevezésű globális kezdeményezését, és sürgeti az EU-t, hogy vállaljon aktív szerepet annak továbbfejlesztésében, többek között a „Global Gateway” stratégiával meglévő kapcsolódási pontok azonosítása révén, egymást kölcsönösen erősítő módon;
Az EU láthatóságának növelése és az uniós döntéshozatal javítása, valamint az EU kemény és puha hatalmi eszközeinek teljes körű kiaknázása, beleértve a minősített többségi döntéshozatal bevezetését az uniós külpolitikában
17. megismétli, hogy az EU-nak mindenekelőtt egységre és tagállamainak határozottabb és valódi politikai akaratára van szüksége az uniós külpolitikai célok és az uniós biztonsági és védelmi együttműködés közös elfogadásához és előmozdításához, amelynek célja az EUSZ 21. cikkében foglalt célkitűzések, értékek, elvek és normák végrehajtása; kiemeli a biztonsági és védelmi unió létrehozásának szükségességét, amely az EUSZ 42. cikkének (2) bekezdésében foglalt rendelkezéssel összhangban kiindulópontként szolgálna egy közös európai védelmi politika megvalósításához;
(7)
Az Európai Parlament és a Tanács (EU) 2021/821 rendelete (2021. május 20.) a kettős felhasználású termékek kivitelére, az azokkal végzett brókertevékenységre, az azokkal kapcsolatos technikai segítségnyújtásra, valamint azok tranzitjára és transzferjére vonatkozó uniós ellenőrzési rendszer kialakításáról (HL L 206., 2021.6.11., 1. o.).